**ОБЯВЛЕНИЕ**

Община Върбица. в качеството ѝ на бенефициент по проект BG05SFPR002-2.003 -0074-C01 „Бъдеще за децата в община Върбица“, по процедура BG05SFPR002-2.003 „Бъдеще за децата“, финансирана по Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд плюс

**ОБЯВЯВА КОНКУРС ЗА ДЛЪЖНОСТТА:****„ПЕДИАТЪР“ – 1 лице на граждански договор.** Срок за работа – 24 месеца.

**1. Минимални изкисвания за заемане на длъжността „Педиатър“:**

* да са физически лица;
* да имат висше образование – завършена образователна степен магистър със специалност „Педиатрия”;
* да имат професионален опит не по-малък от 1 година като педиатър;
* да познават нормативната уредба в областта на здравната грижа за деца и бъдещи и настоящи майки;
* да притежават компютърна грамотност.

***Ще се счита за предимство:***

* да имат практически опит в работа с деца с увреждания;
* да познават спецификата на работа с деца с увреждания и техните семейства и др.

**2.Необходими документи:**

1. Заявление за кандидатстване по образец – Приложение 1;
2. Автобиография по образец – Приложение 2;
3. Декларация по чл. 107 от КТ – Приложение 3;
4. Декларация по образец – Приложение 4;
5. Декларация по образец – Приложение 5;
6. Документ за самоличност (за справка);
7. Копие на диплома за завършено образование;
8. Копие на трудова книжка, служебна книжка или друг документ удостоверяващ опита по изпълнение на подобни дейности (ако кандидатът е описал такъв в автобиографията си и това му носи предимство);
9. Копия от документи за допълнителна квалификация /удостоверения, сертификати за преминати обучения и др./при наличието на такива/.

**3.Описание на длъжността:**

1. Идентифициране на потребители на услугите/дейностите по проекта и мотивиране за участие в проектните дейности, включително чрез работа на терен и посещения в домовете, съвместно с медиатор, медицинска сестра и социален работник;
2. При отчетена необходимост насочване на семействата към услугите по проекта;
3. Оказване на методическа подкрепа на медиаторите, включени в консултативните дейности, в които участва;
4. Оказване на методическа подкрепа на медицинската сестра/медицинските сестри, включена в дейностите, в които участва;
5. Участие в екипните срещи за изготвяне, актуализация, оценка и планиране на: оценки на възможностите, оценки на потребностите, индивидуални планове, както и други документи, които се изготвят в процеса на работата, в която участва педиатъра;
6. Проучване и анализ на индивидуалните потребности на децата с увреждания и родителите им и насочване към подходящите за тях дейности от услугата за ранна интервенция, включително и чрез работа на терен и посещения в домовете им;
7. Създаване и поддържане на база данни относно потребителите по отделните дейности, в които участва;
8. Участие при организирането и провеждането на мобилната работа в рамките на дейностите, в които участва;
9. Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
10. Информиране на семейството за диагнозата и здравните потребности на детето, оказване на подкрепа на родителите, за да разберат влиянието на диагнозата на детето върху неговото физическо развитие и за справяне с емоционалното си състояние след поставяне на диагнозата;
11. Изследване на здравословното и физическото състояние и развитие на децата, насочени към услугата и оценка на здравния им статус;
12. Регулярно посещение на домовете на децата с увреждане съгласно индивидуалния им план;
13. Подържане на връзка с личния лекар на детето с увреждане и насочване за извършване на необходими допълнителни изследвания;
14. Прилагане на подходящи планове за допълнителни здравни намеси, които са фокусирани върху детето, съобразени с възраст и увреждане и насочване към други здравни специалисти, ако е необходимо;
15. Провеждане на групи за консултация и подкрепа на родители относно здравословното развитие на децата им;
16. Индивидуално консултиране на родители, включително и чрез работа на терен, посещения в домовете и предоставяне на разработени по проекта обучителни и информационни материали;
17. Подпомагане на анализа на процесите, свързани с наблюдение и оценка на услугата;
18. Поддържане на здравни досиета на децата, с които работи и създаване и поддържане на база данни относно потребителите по отделните дейности и предоставените им услуги.

**4. Начин на провеждане на конкурса:**

Конкурсът за заемане на длъжността ще се проведе на два етапа: подбор по документи и интервю.

Заявления за кандидатстване ще се приемат от **10.11.2023 г. до 24.11.2023 г. (вкл.)** в деловодствотона Общинска администрация гр.Върбица, ул. „Септемврийско въстание” №40

Обявата и образците на документи са публикувани и на интернет страницата на Община Върбица - <http://www.varbitsa.org/bg/economic_develobment/obshtinskasobstvenost>

Списък с допуснатите и недопуснатите кандидати до интервю ще бъде обявен на Информационното табло в сградата на Общинска администрация – до 5 работни дни след срока за прием на документите.

Информацията за деня и часа за провеждане на интервю с допуснатите до конкурса кандидати, както и всички съобщения с провеждане на конкурса ще бъдат обявени на Информационното табло в сградата на Общинска администрация.

За повече информация:

Хава Хасанова – ръководител на проекта,

гр.Върбица, ул. „Септемврийско въстание” №40, стая №204

телефон за връзка: 05391/21-31

**инж.Мердин Байрям**

**Кмет на община Върбица**